text: Selecció per part de la direcció del centre [Professors de Secundària (aspepc·sps)]
  Selecció per part de la direcció del centre
  professorat:interins:4._seleccio_per_part_de_la_direccio_del_centre
  Aquest procediment es pot aplicar en els supòsits següents:
  - Llocs de treball de perfil professional.
  - Llocs de perfil professional i llocs ordinaris en CMC.
  - Llocs de treball de la FP.
  Quan en un centre hi ha una vacant o substitució, la direcció pot decidir si la vol cobrir per nomenaments telemàtics ordinaris o per aquest procediment de selecció.
  La direcció del centre fa la selecció automàtica dels candidats de la borsa de treball de personal interí docent disponibles i que tinguin informades peticions que coincideixin amb la vacant o substitució.1)
  Valora els mèrits dels 10 candidats d'acord amb el barem que s'estableix a la RESOLUCIÓ EDU/1852/2021.
  Convoca, com a mínim, els tres candidats amb millor puntuació en el barem per fer una entrevista personal. La convocatòria de l'entrevista s'ha de fer per correu electrònic. Si el candidat ha prestat serveis en el centre amb anterioritat, o el director l'ha entrevistat prèviament, l'entrevista és opcional i caldrà comunicar-ho al candidat.
  Valora l'entrevista i afegeix aquesta puntuació a la dels mèrits. La no-presentació d'algun candidat a l'entrevista suposa que deixa de participar en aquesta selecció.
  Proposa el nomenament. S'ha de proposar el nomenament de fins a tres candidats amb la millor puntuació ordenats de més a menys puntuació total, d'entre els candidats amb puntuació en la fase d'entrevista.
  El director ha de valorar els mèrits dels candidats d'acord amb el següent barem:
  Formació permanent (cursos de formació inclosos dins el pla de formació del Departament d'Ensenyament relacionats amb el lloc de treball d'acord amb el projecte educatiu de centre): fins a 2 punts.
  Per a més informació sobre la puntuació de merits consulteu la RESOLUCIÓ EDU/1852/2021.
  Els serveis territorials comuniquen l'adjudicació (per SMS i correu electrònic) al primer candidat proposat per la direcció del centre. S'indicarà la franja horària de connexió (1 hora des de la recepció del SMS i correu electrònic) per acceptar o refusar aquesta adjudicació.
  Els candidats proposats, un cop s'ha rebut l'SMS i el correu electrònic, s'han de connectar a l'aplicatiu de la borsa de treball, per consultar telemàticament el lloc adjudicat.
  En absència de nomenaments per selecció de les direccions els serveis territorials o el Consorci d'Educació nomenen els aspirants corresponents, d'acord amb el procediment telemàtic massiu aprovat pel Departament d'Ensenyament.
  El Sindicat PROFESSORS DE SECUNDÀRIA (ASPEPC·SPS) rebutja aquest sistema de selecció del personal substitut i el seu marc normatiu, la LEC, perquè:
  - No suposa cap millora dels nomenaments massius i afegeix una complicació innecessària i lentitud burocràtica al procediment.
  - Fa que el procés sigui molt poc transparent ja que no incorpora cap element o instrument que comparteixi, assessori i/o controli el risc d'utilització arbitrària del procediment selectiu i dóna a les direccions dels centres competències que fins ara estaven reservades a l'Administració.
  - No respecta els criteris d'igualtat, publicitat, mèrit i capacitat que han de regir l'accés a un lloc de treball públic.